<classify> Toto Africans Jumatano ilikubali kipigo cha mabao 4-1 mbele ya Yanga kwenye mchezo wa Ligi Kuu Tanzania Bara uliochezwa kwenye Uwanja wa Taifa, Dar es Salaam.Lengo letu si kuzifunga Yanga, Simba wala Azam, bali ni kuhakikisha tunasalia kwenye ligi kuu huku tukiendelea kukiboresha kikosi chetu, alisema Grelics.Sikufurahishwa na matokeo ya mchezo kwa sababu tumepoteza kwa idadi kubwa ya mabao na mara zote nahuzunika timu yangu ikipoteza mchezo, lakini Yanga ni timu bora kwa sasa na walimiliki mpira kwa kiasi kikubwa na kutengeneza nafasi nyingi za kufunga, alisema.Grelics alisema anajivunia kuwa na timu yenye wachezaji vijana wengi ambao bado hawana uzoefu na ligi. Pia alisema matatizo ya wachezaji wake kutopewa fedha zao za mishahara kumeathiri matokeo ya mechi za ligi.Wachezaji wa Toto Aficans waligoma kufanya mazoezi kuelekea michezo yao miwili dhidi ya Ndanda na Yanga kwa madai walikuwa hawajapewa fedha zao za mishahara pamoja na posho. Hata hivyo, wachezaji hao walikubali kusafiri hadi Mtwara ambako walilazimisha sare na Ndanda kabla ya kupoteza mchezo na Yanga.  <topic>: MICHEZO 